Diari Oficial de la Generalitat Valenciana


Sumari del DOGV 1841, del 07-08-1992 (1992/825648)

ORDRE de 8 de juliol de 1992, de la Conselleria d'Indústria, Comerç i Turisme, sobre determinades ajudes en matèria d'Indústria.
--------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/07/08/(1)/dof/vci/html**

### Dades del document

Número de DOGV
:   1841

Data del DOGV
:   07-08-1992

Secció del DOGV
:   DISPOSICIONS GENERALS

Número del document
:   1992/825648


Data del document
:   08-07-1992

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

Ordre de 8 de juliol de 1992, de la Conselleria d'Indústria, Comerç i Turisme, sobre determinades ajudes en matèria d'indústria.  
El març jurídic general per a la concessió d'ajudes en matèria d'indústria, energia i artesania es va establir per Ordre de 29 de juny de 1990, d'aquesta conselleria, i determinava en el capítol I les disposicions generals d'aplicació i en el capítol II el règim específic d'ajudes.  
Quant a les ajudes a concedir per l'Institut de la Mitjana i Petita Indústria Valenciana (IMPIVA) -segons l'article 13 d'aquesta ordre-, seran aprovades pel seu Comitè de Direcció, d'acord amb les consignacions pressupostàries de la llei de pressupostos per a cada exercici econòmic, mitjançant els corresponents programes, sempre en el marc del que disposa l'esmentada ordre.  
Amb dates de 31 de gener i d'11 de març de 1992, la Comissió de la CEE ha trobat de conformitat la possibilitat d'aplicació de determinades ajudes al foment de la I + D i la innovació industrial i a la protecció del medi ambient.  
Pel que s'exposa, d'acord amb la competència atribuïda en el paràgraf 1r. de l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, i com a complement de l'esmentada Ordre de 29 de juny de 1990, aquesta Conselleria d'Indústria, Comerç i Turisme,  
ORDENA:  
Article primer  
D'acord amb els programes anuals que a l?efecte acorda el Comitè de Direcció de l?IMPIVA, podran ser objecte d'ajudes per al foment de la I + D i la innovació industrial les següents actuacions:   
La creació, potenciació i desenvolupament d'activitats d?I + D que impulsen el desenvolupament de prototipus de nous productes i nous processos, com també l'aplicació de tècniques innovadores de gestió que milloren significativament els existents. Igualment ho seran les activitats que impulsen la transferència i cooperació tecnològica i la prestació de ser veis tecnològics, especialment les de prospecció i realització d'estudis.  
Podran ser subvencionables les inversions en equips, accions de consultoria i plans de formació directament relacionats amb el projecte.  
En aquestes actuacions s'inclou la transformació i la millora de les instal·lacions existents.  
Article segon  
La quantia de les ajudes que serà determinada en els programes a què es refereix l'article anterior a màxima la següent:  
- Fins un 50 per 100 quan es tracte d'investigació bàsica i fins un 25 per 100 quan es tracte d'investigació aplicada.  
- Fins un 25 per 100 quan es tracte d'activitats de desenvolupament, com també les orientades a l?establiment o millora dels sistemes de gestió de qualitat de les empreses, al suport de projectes empresarials de generació de tecnologia i en general aquelles activitats que tinguen com a objecte impulsar la investigació bàsica, el desenvolupament i la innovació en la indústria.  
Aquests límits podran incrementar-se en 10 punts quan l'ajuda vaja destinada a petites i mitjanes empreses (PIME). El mateix increment podrà aplicar-se quan el projecte estiga vinculat a programes o projectes comunitaris en curs.  
- Fins el 100 per 100 del cost de les activitats de formació de tècnics i especialistes i les orientades a millorar el nivell de qualificació del personal de la indústria.  
Article tercer  
D'acord amb els programes anuals que a l?efecte acorda el Comitè de Direcció de l?IMPIVA, podran ser objecte d'ajudes per a la protecció del medi ambient, les següents:  
Tipus A: el desenvolupament, la posada en marxa i l'aplicació de procediments industrials i noves tecnologies com a mesura contra la contaminació mediambiental.  
Tipus B: les actuacions de formació com també iniciatives de promoció i divulgació d'actuacions vinculades a la indústria i tecnologia del medi ambient.  
Tipus C: les inversions de correcció industrial per a adaptar-se a la normativa mediambiental vigent, d'acord amb el marc de la CE vigent per a ajudes d'estat al medi ambient.  
Les inversions industrials encaminades a la millora de la gestió mediambiental  
La contractació per part de les indústries, de serveis prestats per empreses especialitzades del sector mediambiental per a l?elaboració de diagnòstics ambientals sobre l?entorn i altres activitats de tipus tecnològic, com també la preparació de la presentació i el desenvolupament de la fase de definició i viabilitat de projectes tecnològics o d'innovació i desenvolupament en l?àrea del medi ambient industrial.  
Article quart  
La quantia de les ajudes -que serà determinada en els programes a què es refereix l'article anterior- podrà ser com a màxim la següent:  
Tipus A: fins un 50 per 100 quan es tracte d'investigació bàsica i fins un 30 per 100 quan es tracte d'investigació aplicada o desenvolupament. En ambdós casos aquests límits podran incrementar-se en 10 punts quan l'ajuda vaja destinada a les PIME.  
Tipus B: fins el 100 per 100 les activitats de formació, com també les iniciatives de promoció i divulgació.  
Tipus C: fins un 15 per 100 quan es tracte d'inversions de correcció industrial per a adaptar-se a la normativa mediambiental vigent; aquest 15 per 100 podrà elevar-se fins un 25 per 100 si l'actuació subvencionada té com a objectiu l?obtenció d'uns nivells de qualitat ambiental més estrictes que els contemplats per la legislació vigent, com també en el cas que el beneficiari siga una PIME. Si concorren ambdues circumstàncies, el límit podrà elevar-se fins un 30 per 100.  
Fins un 15 per 100 quan es tracte d'inversions industrials encaminades a la millora de la gestió mediambiental.  
Fins el 50 per 100 la contractació de serveis tècnics avançats.  
Article cinquè  
A efectes del que disposen els articles anteriors s'entén com a investigació bàsica i aplicada i desenvolupament el que estableix l'enquadrament comunitari de les ajudes d'estat a «investigació i desenvolupament» en el seu annex I (Diari Oficial de les Comunitats Europees [DOCE] núm. C83/2 de l'11.04.86).  
Article sisè  
Cap projecte podrà rebre diferents ajudes per un mateix concepte quan acumulades sobrepassen els límits establerts en els articles anteriors.  
DISPOSICIO FINAL  
Unica  
Aquesta ordre serà de directa aplicació als programes aprovats per a l?exercici 1992.  
València, 8 de juliol de 1992.  
El Conseller d?Indústria, Comerç i Turisme,   
ANDRES GARCIA RECHE


Còpia Permalink ELI